
ประกาศเทศบาลตำบลนาบอน
  เรื่อง ประมวลจริยธรรมของข้าราชการ 
ของ เทศบาลตำบลนาบอน   จังหวัด นครศรีธรรมราช
พ.ศ. ๒๕๕๒
_______________



ตามที่ เทศบาลตำบลนาบอน ได้ประกาศมาตรฐานทางคุณธรรมและจริยธรรม              ของข้าราชการ พนักงาน และลูกจ้างของเทศบาลตำบลนาบอน ลงวันที่ ๑ มิถุนายน ๒๕๔๙ ตามนัยมาตรา ๗๗ แห่งรัฐธรรมนูญแห่งราชอาณาจักรไทย  พุทธศักราช ๒๕๔๐  ไปแล้ว  นั้น 
เนื่องจากรัฐธรรมนูญแห่งราชอาณาจักรไทย พุทธศักราช ๒๕๕๐  มาตรา ๒๗๙  บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง  ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ  รวมทั้งกำหนดขั้นตอนการลงโทษตามความร้ายแรงแห่งการกระทำ ทั้งนี้ การฝ่าฝืน หรือไม่ปฏิบัติตามมาตรฐาน          ทางจริยธรรมดังกล่าว  ให้ถือว่า เป็นการกระทำผิดทางวินัย 

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย  พุทธศักราช ๒๕๕๐  มาตรา ๒๗๙  เทศบาลตำบลนาบอน จึงให้ยกเลิกประกาศมาตรฐานทางคุณธรรมและจริยธรรมที่อ้างถึง  และให้จัดทำเป็นประมวลจริยธรรมของข้าราชการเทศบาลตำบลนาบอน แทน  เพื่อเป็นเครื่องกำกับความประพฤติของข้าราชการในสังกัด  ตามประมวลจริยธรรมแนบท้ายนี้

ทั้งนี้   ตั้งแต่บัดนี้เป็นต้นไป




ประกาศ ณ วันที่     ๒๐    เดือน กุมภาพันธ์ พ.ศ. ๒๕๕๒
(ลงชื่อ)         ยุทธศักดิ์  พัฒนเกษตรวงศ์






    (นายยุทธศักดิ์  พัฒนเกษตรวงศ์)






      นายกเทศมนตรีตำบลนาบอน

ประมวลจริยธรรมของข้าราชการ 
ของ เทศบาลตำบลนาบอน   จังหวัดนครศรีธรรมราช
พ.ศ. ๒๕๕๒
_______________

ประมวลจริยธรรมของข้าราชการนี้จัดทำตามเจตนารมณ์ของรัฐธรรมนูญ                        แห่งราชอาณาจักรไทย  พุทธศักราช ๒๕๕๐ มาตรา ๒๗๙ โดยมีวัตถุประสงค์เพื่อ
๑. เป็นเครื่องมือกำกับความประพฤติของข้าราชการ  ที่สร้างความโปร่งใส  มีมาตรฐาน     ในการปฏิบัติงานที่ชัดเจนและเป็นสากล
๒. ยึดถือเป็นหลักการและแนวทางปฏิบัติอย่างสม่ำเสมอ  ทั้งในระดับองค์กรและระดับบบุคคล และเป็นเครื่องมือการตรวจสอบการทำงานด้านต่างๆ ของเทศบาลตำบลนาบอน เพื่อให้              การดำเนินงานเป็นไปตามหลักคุณธรรม จริยธรรม  มีประสิทธิภาพและประสิทธิผล
๓. ทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจ              แก่ผู้รับบริการและประชาชนทั่วไป  ตลอดจนผู้มีส่วนได้เสีย
๔.ให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหาร                  ใช้อำนาจในขอบเขต  สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา       ต่อประชาชน  และต่อสังคม ตามลำดับ
๕. ป้องกันการแสวงหาประโยชน์โดยมิชอบ และความขัดแย้งทางผลประโยชน์ที่อาจเกิดขึ้น  รวมทั้งเสริมสร้างความโปร่งใสในการปฏิบัติงาน
ทั้งนี้  รวมถึงเพื่อใช้เป็นค่านิยมร่วมสำหรับองค์กรและข้าราชการทุกคน  พึงยึดถือ               เป็นแนวทางปฏิบัติควบคู่ไปกับระเบียบและกฎข้อบังคับอื่นๆอย่างทั่วถึงและมีประสิทธิภาพ  ดังนี้  

หมวด ๑
บททั่วไป


ข้อ ๑
ในประมวลจริยธรรมนี้



“ประมวลจริยธรรม”  หมายถึง  ประมวลจริยธรรมของข้าราชการของ เทศบาลตำบลนาบอน  



“ข้าราชการ”  หมายถึง  ข้าราชการส่วนท้องถิ่น  ข้าราชการส่วนท้องถิ่นสามัญ  ข้าราชการครู  และบุคลากรทางการศึกษา  ตามที่บัญญัติไว้ในพระราชบัญญัติระเบียบข้าราชการ                ส่วนท้องถิ่น  รวมถึงพนักงานจ้าง  และลูกจ้างขององค์กรปกครองส่วนท้องถิ่น
- ๒ -



“คณะกรรมการจริยธรรม”  หมายถึง  คณะกรรมการจริยธรรมประจำ เทศบาลตำบลนาบอน  


ข้อ ๒ 
ให้ นายกเทศมนตรีตำบลนาบอน รักษาการตามประมวลจริยธรรมนี้ 
หมวด ๒
มาตรฐานจริยธรรม
ส่วนที่ ๑
มาตรฐานจริยธรรมอันเป็นค่านิยมหลัก
สำหรับข้าราชการ  ของ เทศบาลตำบลนาบอน  



ข้อ ๓
ข้าราชการของ เทศบาลตำบลนาบอน  ทุกคน  มีหน้าที่ดำเนินการให้เป็นไปตามกฎหมาย เพื่อรักษาประโยชน์ส่วนรวม  เป็นกลางทางการเมือง  อำนวยความสะดวกและให้บริการ               แก่ประชาชนตามหลักธรรมาภิบาล  โดยจะต้องยึดมั่นในค่านิยมหลัก ๑๐ ประการ  ดังนี้
(๑) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข



(๒) การยึดมั่นในคุณธรรมและจริยธรรม



(๓) การมีจิตสำนึกที่ดี  ซื่อสัตย์  และรับผิดชอบ



(๔) การยึดถือประโยชน์ของประเทศชาติเหนือกว่าประโยชน์ส่วนตน  และไม่มี
       ผลประโยชน์ทับซ้อน
(๕) การยืนหยัดทำในสิ่งที่ถูกต้อง เป็นธรรม  และถูกกฎหมาย
(๖) การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ
(๗) การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือน
      ข้อเท็จจริง
(๘) การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส  
       และตรวจสอบได้
(๙) การยึดมั่นในหลักจรรยาวิชาชีพขององค์กร
            (๑๐) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดี 
         ร่วมกันพัฒนาชุมชนให้น่าอยู่คู่คุณธรรมและดูแลสภาพสิ่งแวดล้อม

         ให้สอดคล้องรัฐธรรมนูญฉบับปัจจุบัน
- ๓ -
ส่วนที่ ๒
จรรยาวิชาชีพขององค์กร


ข้อ ๔ 
ข้าราชการของเทศบาลตำบลนาบอน  ต้องจงรักภักดีต่อชาติ ศาสนา                                    และพระมหากษัตริย์


ข้อ ๕
ข้าราชการของเทศบาลตำบลนาบอน  ต้องเป็นแบบอย่างที่ดีในการรักษาไว้             และปฏิบัติตามรัฐธรรมนูญแห่งราชอาณาจักรไทยทุกประการ


ข้อ ๖
ข้าราชการของเทศบาลตำบลนาบอน  ต้องเป็นแบบอย่างที่ดีในการเป็นพลเมืองดี                    เคารพและปฏิบัติตามกฎหมายอย่างเคร่งครัด


ข้อ ๗ 
ข้าราชการของเทศบาลตำบลนาบอน  ต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของตำแหน่งหน้าที่


ข้อ ๘ 
ข้าราชการของเทศบาลตำบลนาบอน  ต้องปฏิบัติหน้าที่อย่างเต็มกำลังความสามารถด้วยความเสียสละ  ทุ่มเทสติปัญญา  ความรู้ความสามารถ  ให้บรรลุผลสำเร็จและมีประสิทธิภาพตามภาระหน้าที่ที่ได้รับมอบหมาย  เพื่อให้เกิดประโยชน์สูงสุดแก่ประเทศชาติและประชาชน


ข้อ ๙
ข้าราชการของเทศบาลตำบลนาบอน  ต้องมุ่งแก้ปัญหาความเดือดร้อนของประชาชนด้วยความเป็นธรรม  รวดเร็ว  และมุ่งเสริมสร้างความเข้าใจอันดีระหว่างหน่วยงานและประชาชน


ข้อ ๑๐
ข้าราชการของเทศบาลตำบลนาบอน  ต้องปฏิบัติหน้าที่ด้วยความสุภาพ เรียบร้อย มีอัธยาศัย


ข้อ ๑๑
ข้าราชการของเทศบาลตำบลนาบอน  ต้องรักษาความลับที่ได้จากการปฏิบัติหน้าที่ การเปิดเผยข้อมูลที่เป็นความลับโดยข้าราชการ/พนักงานจะกระทำได้ต่อเมื่อมีอำนาจหน้าที่และได้รับอนุญาตจากผู้บังคับบัญชา หรือเป็นไปตามที่กฎหมายกำหนดเท่านั้น


ข้อ ๑๒
ข้าราชการของเทศบาลตำบลนาบอน  ต้องรักษา และเสริมสร้างความสามัคคีระหว่างผู้ร่วมงาน พร้อมกับให้ความช่วยเหลือเกื้อกูลซึ่งกันและกันในทางที่ชอบ


ข้อ ๑๓
ข้าราชการของเทศบาลตำบลนาบอน  ต้องไม่ใช้สถานะหรือตำแหน่งไปแสวงหาประโยชน์ที่มิควรได้สำหรับตนเองหรือผู้อื่น  ไม่ว่าจะเป็นประโยชน์ในทางทรัพย์สินหรือไม่ก็ตาม  ตลอดจนไม่รับของขวัญ ของกำนัล หรือประโยชน์อื่นใดจากผู้ร้องเรียน หรือบุคคลที่เกี่ยวข้อง                                   เพื่อประโยชน์ต่างๆอันอาจเกิดจากการปฏิบัติหน้าที่ของตน  เว้นแต่เป็นการให้โดยธรรมจรรยาหรือการให้ตามประเพณี
- ๔ -


ข้อ ๑๔
ข้าราชการของเทศบาลตำบลนาบอน  ต้องประพฤติตนให้สามารถทำงานร่วมกับผู้อื่นด้วยความสุภาพ มีน้ำใจ  มีมนุษยสัมพันธ์อันดี  ต้องไม่ปิดบังข้อมูลที่จำเป็นในการปฏิบัติงานของเพื่อน ร่วมงาน  และไม่นำผลงานของผู้อื่นมาแอบอ้างเป็นผลงานของตน
ส่วนที่ ๓

จรรยาวิชาชีพ


ข้อ ๑๕
ข้าราชการของเทศบาลตำบลนาบอน  ผู้ประกอบวิชาชีพ อาทิ แพทย์ พยาบาล   วิศวกร ครู  ฯลฯ ต้องมีจรรยาบรรณในทางวิชาชีพนั้น ๆ และสามารถนำจรรยาบรรณทางวิชาชีพดังกล่าว มาใช้บังคับเพิ่มเติมสำหรับบุคลากรที่เป็นผู้ประกอบวิชาชีพข้างต้นแล้วแต่รายกรณีไป
หมวด ๓
กลไกและระบบบังคับใช้ประมวลจริยธรรม
ส่วนที่ ๑  
กลไกการบังคับใช้ประมวลจริยธรรม


ข้อ ๑๖
ให้ สำนักปลัด มีหน้าที่ควบคุมกำกับการให้มีการปฏิบัติตามประมวลจริยธรรมนี้อย่างทั่วถึงและเคร่งครัด  โดยมีอำนาจหน้าที่ดังนี้



(๑) ดำเนินการเผยแพร่  ปลูกฝัง  ส่งเสริม  ยกย่องข้าราชการที่เป็นแบบอย่างที่ดีและติดตามสอดส่องการปฏิบัติตามประมวลจริยธรรมนี้อย่างสม่ำเสมอ



(๒) สืบสวนหาข้อเท็จจริง  หรือสอบสวนการฝ่าฝืนจริยธรรมนี้  เพื่อรายงานผลให้นายกเทศมนตรีตำบลนาบอน หรือกรรมการจริยธรรมพิจารณา ทั้งนี้  โดยอาจมีผู้ร้องขอหรืออาจดำเนินการตามที่นายกเทศมนตรีตำบลนาบอน  หรือคณะกรรมการจริยธรรมมอบหมาย  หรือตามที่เห็นเองก็ได้



(๓) ให้ความช่วยเหลือและดูแลข้าราชการซึ่งปฏิบัติตามประมวลจริยธรรมนี้          อย่างตรงไปตรงมา มิให้ถูกกลั่นแกล้งหรือถูกใช้อำนาจโดยไม่เป็นธรรม ในกรณีที่เห็นว่านายกเทศมนตรีตำบลนาบอนหรือคณะกรรมการจริยธรรมไม่ให้ความคุ้มครองต่อข้าราชการผู้นั้นตามควร อาจยื่นเรื่องโดยไม่ต้องผ่านนายกเทศมนตรีตำบลนาบอนหรือคณะกรรมการจริยธรรม  ไปยังผู้ตรวจการแผ่นดินก็ได้
 


(๔) คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา       มิให้ถูกกลั่นแกล้งหรือถูกใช้อำนาจโดยไม่เป็นธรรม  การดำเนินการต่อข้าราชการที่อยู่ระหว่าง                   ถูกกล่าวหาว่าไม่ปฏิบัติตามประมวลจริยธรรมนี้  อันมีผลกระทบต่อการแต่งตั้ง โยกย้าย เลื่อนขั้นเงินเดือน  ตั้งกรรมการสอบสวนข้อเท็จจริงหรือวินัย  หรือกระทบต่อสิทธิหน้าที่ของข้าราชการผู้นั้น จะกระทำมิได้          เว้นแต่จะได้รับความเห็นชอบจากคณะกรรมการจริยธรรมแล้ว
- ๕ -
 (๕) ทำหน้าที่ฝ่ายเลขานุการของคณะกรรมการจริยธรรมขององค์กรปกครองส่วนท้องถิ่น



(๖)ดำเนินการอื่นตามที่กำหนดในประมวลจริยธรรมนี้  หรือตามที่คณะกรรมการจริยธรรมหรือปลัดมอบหมาย  ทั้งนี้ โดยไม่กระทบต่อความเป็นอิสระของผู้ดำรงตำแหน่งในสำนักปลัด


ข้อ ๑๗
ให้ นายกเทศมนตรีตำบลนาบอนแต่งตั้งคณะกรรมการจริยธรรมขึ้น                  เพื่อควบคุม กำกับ ให้มีการปฏิบัติตามประมวลจริยธรรมนี้



คณะกรรมการจริยธรรม  ประกอบด้วย 



(๑) ปลัดหรือรองปลัดที่ได้รับมอบหมาย  เป็นประธานกรรมการ  



(๒) กรรมการจากข้าราชการซึ่งดำรงตำแหน่งสายงานผู้บริหาร เลือกกันเอง             ให้เหลือสองคน



(๓) กรรมการ  ซึ่งเป็นข้าราชการที่ไม่ได้ดำรงตำแหน่งสายงานผู้บริหารในเทศบาลตำบลนาบอน  ที่ได้รับเลือกตั้งจากข้าราชการ พนักงานจ้าง และลูกจ้างของเทศบาลตำบลนาบอน    จำนวนสองคน




(๔) กรรมการผู้ทรงคุณวุฒิภายนอก ให้กรรมการตาม (๑) – (๓) ร่วมกันเสนอชื่อและคัดเลือกให้เหลือสองคน  




ให้ หัวหน้าสำนักปลัด เป็นเลขานุการคณะกรรมการจริยธรรม  และอาจแต่งตั้งผู้ช่วยเลขานุการคณะกรรมการจริยธรรมได้ตามความเหมาะสม



กรรมการจริยธรรมต้องไม่เคยถูกลงโทษทางวินัยมาก่อน  



ข้อ ๑๘
คณะกรรมการจริยธรรมมีอำนาจหน้าที่  ดังนี้



(๑)  ควบคุม  กำกับ  ส่งเสริมและให้คำแนะนำในการใช้บังคับประมวลจริยธรรมนี้ในองค์กรปกครองส่วนท้องถิ่น
(๒)  สอดส่องดูแลให้มีการปฏิบัติตามประมวลจริยธรรมในองค์กรปกครอง            ส่วนท้องถิ่น  ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยา หรือในกรณีที่มีการอุทธรณ์  การลงโทษผู้ฝ่าฝืนตามประมวลจริยธรรมนี้ จะต้องไต่สวนข้อเท็จจริง และมีคำวินิจฉัยโดยเร็ว



(๓)  ให้คณะกรรมการจริยธรรมหรือผู้ที่คณะกรรมการจริยธรรมมอบหมาย                   มีอำนาจหน้าที่  ขอให้กระทรวง กรม หน่วยงานราชการ รัฐวิสาหกิจ หน่วยงานอื่นของรัฐ หรือห้างหุ้นส่วน บริษัท  ชี้แจงข้อเท็จจริง  ส่งเอกสารและหลักฐานที่เกี่ยวข้อง  ส่งผู้แทนหรือบุคคลในสังกัดมาชี้แจงหรือให้ถ้อยคำเกี่ยวกับเรื่องที่สอบสวน



(๔)  เรียกผู้ถูกกล่าวหา  หรือข้าราชการของหน่วยงานนี้มาชี้แจง  หรือให้ถ้อยคำ  หรือให้ส่งเอกสารและหลักฐานเกี่ยวกับเรื่องที่สอบสวน
- ๖ -



(๕)  พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้           ในองค์กรปกครองส่วนท้องถิ่น  เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน  ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการบริหารงานบุคคลระดับจังหวัดรับเรื่อง  ให้คำวินิจฉัยของคณะกรรมการจริยธรรมเป็นที่สุด



(๖)  ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้น              เป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น

(๗)  คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา    
มิให้ผู้บังคับบัญชาใช้อำนาจ  โดยไม่เป็นธรรมต่อข้าราชการผู้นั้น



(๘)  ดำเนินการอื่นตามประมวลจริยธรรมนี้  หรือตามที่ผู้ตรวจการแผ่นดิน มอบหมาย
การประชุมคณะกรรมการจริยธรรมให้นำกฎหมายว่าด้วยวิธีปฏิบัติราชการ
ทางปกครองมาใช้บังคับ
ส่วนที่ ๒
ระบบบังคับใช้ประมวลจริยธรรม


ข้อ ๑๙
กรณีมีการร้องเรียนหรือปรากฏเหตุว่ามีเจ้าหน้าที่ประพฤติปฏิบัติฝ่าฝืนประมวลจริยธรรม  ให้ นายกเทศมนตรีตำบลนาบอน เป็นผู้รับผิดชอบพิจารณาดำเนินการ
ข้อ ๒๐
การดำเนินการตามข้อ ๑๙  ให้ผู้รับผิดชอบพิจารณาดำเนินการแต่งตั้งคณะกรรมการจำนวนไม่น้อยกว่าสามคน เป็นผู้ดำเนินการสอบสวนทางจริยธรรม
ข้อ ๒๑
การประพฤติปฏิบัติฝ่าฝืนประมวลจริยธรรมนี้  จะถือเป็นการฝ่าฝืนจริยธรรมร้ายแรงหรือไม่  ให้พิจารณาจากพฤติกรรมของการฝ่าฝืน ความจงใจหรือเจตนา มูลเหตุจูงใจ ความสำคัญและระดับตำแหน่ง  ตลอดจนหน้าที่ความรับผิดชอบของผู้ฝ่าฝืน อายุ ประวัติ และความประพฤติในอดีต สภาพแวดล้อมแห่งกรณี ผลร้ายอันเกิดจากการฝ่าฝืน  และเหตุอื่นอันควรนำมาประกอบการพิจารณา 
ข้อ ๒๒  หากการดำเนินการสอบสวนตามข้อ ๒๐ แล้ว  ไม่ปรากฏข้อเท็จจริงว่ามีการ             ฝ่าฝืนประมวลจริยธรรม  ให้ผู้รับผิดชอบพิจารณาดำเนินการตามข้อ ๑๙ สั่งยุติเรื่อง แต่หากปรากฏข้อเท็จจริงว่าเป็นการฝ่าฝืนประมวลจริยธรรม  แต่ไม่ถึงกับเป็นความผิดทางวินัย  ให้ผู้รับผิดชอบพิจารณาดำเนินการตามข้อ ๑๙  สั่งลงโทษผู้ฝ่าฝืนตามข้อ ๒๕  แต่หากปรากฏว่าเป็นความผิดทางวินัยให้ดำเนินการทางวินัย  
- ๗ -


ข้อ ๒๓ 
การดำเนินการสอบสวนทางจริยธรรมและการลงโทษผู้ฝ่าฝืนตามข้อ ๑๙          ข้อ ๒๐ และข้อ ๒๒  ให้นำแนวทางและวิธีการสอบสวนตามมาตรฐานทั่วไปเกี่ยวกับวินัย  และการรักษาวินัย  และการดำเนินการทางวินัย  ขององค์กรปกครองส่วนท้องถิ่น  มาบังคับใช้โดยอนุโลม

ข้อ ๒๔ การสั่งการของผู้รับผิดชอบดำเนินการตามข้อ ๒๒ ให้ดำเนินการตามนั้น               เว้นแต่จะปรากฏข้อเท็จจริงในภายหลังที่อาจทำให้ผลของการสั่งการนั้นเปลี่ยนแปลงไป  
หมวด ๔
ขั้นตอนการลงโทษ


ข้อ ๒๕  การประพฤติปฏิบัติฝ่าฝืนประมวลจริยธรรมนี้  ในกรณีอันมิใช่เป็นความผิด             ทางวินัยหรือความผิดทางอาญา  ให้ดำเนินการตามควรแก่กรณีเพื่อให้มีการแก้ไขหรือดำเนินการที่ถูกต้อง  หรือตักเตือน  หรือนำไปประกอบการพิจารณาการแต่งตั้ง  การเข้าสู่ตำแหน่ง  การพ้นจากตำแหน่ง               การเลื่อนขั้นเงินเดือน  หรือการพิจารณาความดีความชอบ  หรือการสั่งให้ผู้ฝ่าฝืนนั้นปรับปรุงตนเอง             หรือได้รับการพัฒนาแล้วแต่กรณี


ข้อ ๒๖
เมื่อมีการดำเนินการสอบสวนทางจริยธรรม  และมีการสั่งลงโทษตามข้อ ๒๒  แล้ว  ให้เทศบาลตำบลนาบอน  ดำเนินการให้เป็นไปตามคำสั่งดังกล่าวโดยไม่ชักช้า


ข้อ ๒๗  ผู้ถูกลงโทษตามข้อ ๒๕  สามารถร้องทุกข์หรืออุทธรณ์ต่อคณะกรรมการจริยธรรมของ เทศบาลตำบลนาบอน  ภายในสามสิบวัน  นับแต่วันได้ทราบการลงโทษ



 ผู้ถูกลงโทษตามข้อ ๑๘ (๒) สามารถร้องทุกข์หรืออุทธรณ์ต่อคณะกรรมการบริหารงานบุคคลระดับจังหวัด  ภายในสามสิบวัน  นับแต่วันได้ทราบการลงโทษ




ข้อ ๒๘  เมื่อผลการพิจารณาเป็นที่สุดแล้ว  ให้รายงานผลต่อผู้ตรวจการแผ่นดินโดยเร็ว

บทเฉพาะกาล


ข้อ ๒๙
จัดให้มีการประเมินการปฏิบัติตามประมวลจริยธรรมนี้  พร้อมดำเนินการปรับปรุงแก้ไขประมวลจริยธรรมให้มีความเหมาะสม (ถ้ามี)  และแจ้งให้คณะกรรมการบริหารงานบุคคลระดับจังหวัด  คณะกรรมการข้าราชการส่วนท้องถิ่น  ซึ่งเป็นองค์กรกลางการบริหารงานบุคคลส่วนท้องถิ่น               และผู้ตรวจการแผ่นดินทราบต่อไป
----------------------------

